**Педагогтердің аттестаттаудан өтуі**

Ұсынымда жұмыскерлерді аттестаттаудың барлық кезеңі мен қандай жағдайда аттестаттау жүргізу негіздері қамтылған. Сонымен бірге жұмыскерлер алдын ала дайындалуы үшін мерзімінен бұрын аттестаттау туралы ақпарат та берілген .

Педагогтерді аттестаттау мына кезеңдерден тұрады:

1. Біліктілік тестілеуі;
2. эссе;
3. біліктілік бағалауы;
4. қызмет нәтижелерін кешенді талдамалы жалпылау.

**Аттестаттау комиссиясы қалай жұмыс істейді**

Педагогтер бес жылда бір рет аттестаттаудан өтеді ([ҚР БҒМ 2016 жылғы 27 қаңтардағы № 83 бұйрығы](https://vip-edu.mcfr.kz/#/document/93/1626/)).

Педагогтерді аттестаттау үшін комиссиялар құрылады.

* «Педагог» санаты үшін – білім беру ұйымдарында комиссия құрылады.
* «Педагог-модератор» санаты үшін – ауданның, облыстық маңызы бар қаланың білім бөлімі органдарында.
* «Педагог-сарапшы» және «педагог-зерттеуші» санаттары үшін  – облыстың, республикалық маңызы бар қаланың және астананың білім беруді басқару органдарында.
* «Педагог-шебер» санаты үшін – білім беру саласындағы уәкілетті органның жанында.

Педагогтерді аттестаттау жөніндегі комиссияның құрамына:

* кемінде 10 жыл жұмыс өтілі, «педагог-зерттеуші» немесе «педагог-шебер» біліктілік санаттары бар педагогтер;
* оқу-әдістемелік кабинеттердің (орталықтардың), біліктілікті арттыру ұйымдарының әдіскерлері;
* қоғамдық және үкіметтік емес ұйымдардың, кәсіподақтардың өкілдері;
* білім беруді басқару органдарының, ведомстволық бағынысты ұйымдардың мамандары кіреді.

Комиссия мүшелердің тақ санынан және кемінде жеті мүшеден тұрады.

**НАЗАР АУДАРЫҢЫЗ**

**Назар аударыңыз! Комиссия мүшелері Комиссия отырыстарына алмасу құқығынсыз қатысады.**

Комиссия төрағасы мен төрағаның орынбасары Комиссия мүшелерінің арасынан сайланады.

Конкурстық комиссияның хатшысы Комиссия отырысына материалдарды, қажетті құжаттарды дайындайды, хаттаманы рәсімдейді және оған қол қояды. Хатшы комиссия мүшесі емес.

Комиссияның отырысы, егер оған оның құрамының кемінде үштен екісі қатысса, заңды деп есептеледі.

Дауыс беру нәтижелері Комиссия мүшелерінің көпшілік дауысымен айқындалады. Дауыстар тең болған жағдайда Комиссия төрағасының дауысы шешуші болып табылады.

Комиссия отырыстарында аудио- немесе бейнежазба жүргізіледі. Аудио бейнежазба аттестаттау рәсімін өткізген мемлекеттік органда кемінде үш жыл сақталады.

Тиісті деңгейдегі Комиссия аттестатталушының құжаттарын жылына екі рет (тиісінше ағымдағы жылғы 5 мамырға және 5 қарашаға дейін) қарайды.